คือเมื่อประมาณปีที่แล้วผมโดนต่อยกระแทกกลางหลัง หลังจากนั้นก็ปวดบริเวณที่ถูกต่อยมาตลอดแต่ก็ไม่ได้ไปหา และพอเวลายืดหลังตรงจะได้ยินเสียงกระดูกเหมือนเวลาหักนิ้ว อยากทราบว่ามันจะเป็นอะไรมากไหมครับ
สวัสดีค่ะ อาการปวดบริเวณกลางหลังอาจเกิดจาก-ปวดกล้ามเนื้อจากกล้ามเนื้ออักเสบ-เส้นเอ็นบริเวณรอบๆมีการอักเสบหรือฉีกขาด-กระดูกมีการหักหรือร้าว มักเกิดหลังจากมีอุบัติเหตุแต่อย่างไรก็ตามกระดูกบริเวณสันหลังในคนอายุน้อยที่ไม่มีโรคกระตูกอยู่เดิม จะเกิดการหักได้น้อยมากๆ ถ้าไม่ใช่อุบัติเหตุรุนแรงเช่นตกตึกหลายๆชั้น อุบัติเหตุรถยนต์กระแทกเป็นต้นในกรณีนี้นึกถึงเรื่องกล้ามเนื้อหรือเส้นเอ็นอักเสบมากกว่า และหากมีเหตุการณ์มาปีกว่าแล้ว มีโอกาสที่จะเกี่ยวน้อยมากแต่อย่างไรก็ตามถ้าปวดหลังมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็นว่ามีกระดูกหักหรือร้าวหรือไม่ หรือเป็นความผิดปกติของเส้นเอ็นและกล้ามเนื้อค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก